# Zhejiang

| Zhejiang 浙江省 Zhèjiāng shěng |
| --- |
|  |
|  Zhejiangin (punaisella) sijainti Kiinan kartalla. |
| Valtio |  Kiina |
| Prefektuuritaso | 11 yksikköä |
| Piirikuntataso | 90 yksikköä |
| Hallinto |  |
|  – hallinnon tyyppi | maakunta |
|  – hallinnollinen keskus | Hangzhou |
| Pinta-ala | 101 800 km² (25.) |
| Väkiluku (2013) | 54 980 000 (10.) |
| BKT (2013) | 3 756,8 mrd. CNY (eli 6,0 % Kiinan BKT:stä) |
|  – asukasta kohti | 68 462 CNY, noin 8 202 EUR (163 % Kiinan keskiarvosta) |
| HDI (2010) | 0,744 |
| Symbolit |  |
|  – Kansallinen kirjaintunnus | ZJ |
| Lyhenteet |  |
|  – ISO 3166 | CN-33 |
|  |
| www.zj.gov.cn |
| Infobox OK |

**Zhejiang** (kiin.: 浙江; pinyin: *zhèjiāng*) on Kiinan maakunta. Maakunnan kiinalainen lyhennenimi on **Zhe** ja vanha suomalainen latinalaistus **Tšekiang**. Maakunta on saanut nimen suurimman jokensa suulahden Zhe Jiangin (nykyisin Qiantang Jiang) mukaan. Nimessä yhdistyy kaksi ideogrammia: *zhè* ’mutkitteleva’ ja *jiāng* ’joki’.

## Maantiede

Zhejiang sijaitsee Jangtse-joen eteläpuolella lähellä Shanghaita. Keisarinkanavan eteläpää on Zhejiangin pääkaupungissa Hangzhoussa.

Maakunta sijaitsee Itä-Kiinan meren länsirannalla. Maakunnan naapurimaakuntia ovat Fujian etelässä, Jiangxi lännessä, Anhui luoteessa ja Jiangsu pohjoisessa sekä Shanghai Jangtsen suulla koillisessa.

## Talous

* Hangzhou (2010).
* Ningboa.
* Osa maailman suurimman rahtisataman, Ningbon ja Zhoushanin sataman hiiliterminaalia.

Zhejiangin alueellinen bruttokansantuote oli maan neljänneksi suurin: 3 756,8 miljardia renminbia (yuan, CNY) eli 450,1 miljoonaa euroa. Tämä oli 6,0 prosenttia koko Kiinan BKT:stä. Henkeä kohti laskettuna se teki 68 462 CNY, eli 8 202 EUR. Tämä oli 163 % Kiinan keskiarvotasosta ja Kiinan viidenneksi korkein henkeä kohti laskettu alueellinen BKT-arvo.

Ningbon ja Zhoushanin satama on maailman suurin rahtisatama; vuonna 2013 se käsitteli 809,8 miljoonaa tonnia rahtia.

Zhejiang on ”kalan ja riisin maa”.selvennä Maakunnassa tuotetaan myös silkkiä ja teetä.

## Hallinnollinen jako

Zhejiangin prefektuurit
Zhejiang on jaettu yhdeksään prefektuuritason kaupunkiin sekä Hangzhoun ja Ningbon kaupunkeihin jotka ovat suoraan maakunnan hallinnon alaisia. Suluissa esitetään väestönlaskennan 1.11.2010 mukainen väkiluku.

* 1. Hangzhou (8 700 373)
* 2. Ningbo (7 605 689)
* 3. Huzhou (2 893 542)
* 4. Jiaxing (4 501 657)
* 5. Jinhua (5 361 572)
* 6. Lishui (2 116 957)
* 7. Quzhou (2 122 661)
* 8. Shaoxing (4 912 239)
* 9. Taizhou (5 968 838)
* 10. Wenzhou (9 122 102)
* 11. Zhoushan (1 121 261)

## Koulutus

Maakunnassa sijaitsee Zhejiangin yliopisto.

## Kulttuuri

Vanha kiinalainen sanonta: ”Taivaassa on paratiisi, maan päällä on Suzhou ja Hangzhou”. Kiinalaisen oopperan muoto yue-ooppera sai alkunsa Zhejiangissa.

## Lähteet

## Aiheesta muualla

* Kuvia tai muita tiedostoja aiheesta Zhejiang Wikimedia Commonsissa

* Virallinen sivusto  Zhejiangin maakunta. (kiinaksi) (englanniksi) (saksaksi) (japaniksi) (ranskaksi)
* Zhejiang Province: A Free-Market Success Story (englanniksi)
* Zhejiang (englanniksi)
* China Regional Focus: Hangzhou, Zhejiang Province (englanniksi)
* Guide to Moganshan National Park (Arkistoitu – Internet Archive)
* National Tea Museum